open-index/open-wikipedia-markdown huggingface dataset:
Tepelný obeh

**Tepelný obeh**, presnejšie **tepelný termodynamický obeh** alebo **tepelný cyklus** je séria termodynamických procesov ktoré menia systém z počiatočného stavu  spojito do iných stavov, pričom posledný stav je totožný s počiatočným. Vlastnosti systému závisia iba od jeho termodynamického stavu, pričom počas obehu môžeme do systému privádzať alebo odvádzať teplo, alebo prácu. Táto výmena energie s okolím však vždy rešpektuje prvý termodynamický zákon.

thumb|250px|Všeobecný tepelný obeh v T-s diagrame. Biela uzavretá plocha je úmerná práci cyklu, červená plocha je úmerná odvedenému teplu, ich súčet je úmerný privedenému teplu.
## Tepelný obeh v stavovom diagrame
Obrazom tepelného cyklu v stavovom diagrame (napríklad p-V, alebo T-S) je vždy uzavretá krivka. Tepelné cykly sa delia na:
#**cykly motorov** alebo **priame cykly** - v ktorých sa premieňa teplo dodávané so zásobníka s vyššou teplotou na prácu pri vzniku zostatkového tepla, ktoré je potrebné odviesť do zásobníka s nižšou teplotou. Pracovný cyklus takéhoto stroja v stavovom diagrame prebieha **v smere hodinových ručičiek**.
#**cykly chladiacich strojov**alebo **obrátené cykly** - v ktorých sa spotrebováva privedená mechanická práca na prenos tepla zo zásobníka s nižšou teplotou do zásobníka s vyššou teplotou. Pracovný cyklus takéhoto stroja v stavovom diagrame prebieha **proti smeru hodinových ručičiek**.

## Vratné a nevratné obehy
Vratný tepelný obeh je obeh zložený iba z vratných termodynamických procesov. Ak je aspoň jeden proces nevratný, celý obeh je nevratný. Vratné procesy a obehy nie sú v prírode alebo technických zariadeniach dosiahnuteľné. Sú však užitočné pre teoretické skúmanie, slúžia ako ideálne modely reálnych procesov a obehov.

## Teoretické tepelné obehy
Pre modelovú analýzu a výpočet parametrov tepelných obehov sa používajú zjednodušené cykly zložené zo základných termodynamických dejov. Sú to napríklad:
*Carnotov cyklus
*Ottov cyklus
*Dieselov cyklus
*Seiligerov cyklus 
*Humphreyov cyklus
*Eriksonov-Braytonov cyklus
*Jouleov-Braytonov cyklus

## Realizácia tepelného obehu
Praktickú realizáciu tepelného obehu predstavuje tepelný stroj.

## Referencie


Kategória:Cykly tepelných strojov
CAD

**CAD** môže byť skratka pre:
* v ekonomike:
** kanadský dolár – kód ISO 4217
** Smernica o kapitálovej primeranosti
* v informatike: 
** Computer Aided Design
** Computer-assisted drafting
** Computer Aided Detection (medicína)
** Computer Aided Diagnosis (medicína)
** Computer-assisted dispatch
** Card Acceptance Device
* v medicíne:
** pozri pod "v informatike"
** pre angl. „coronary artery disease“, po slovensky koronárna choroba srdca
** *[[Ctrl+Alt+Del]]*, webový komiks
* v doprave:
** železnica Cadiz Railroad
** letisko Wexford County Airport v Cadillacu v USA (kód IATA)
* Children of the Anachronistic Dynasty, hudobná skupina v 80. rokoch
CIM

**CIM** môže byť skratka pre:
*Centre International de la Montagne – Medzinárodné horolezecké stredisko
*Chartered Institute of Marketing, profesionálna organizácia odborníkov z marketingu v Spojenom kráľovstve
*China Inland Mission, misionárska spoločnosť založená koncom 19. storočia
*Common Information Model (informatika)
*Common Information Model (elektrina)
*Computer Integrated Manufacturing
*Centre for Intelligent Machines na univerzite McGill University
*Cimber Air (kód ICAO)
*Cleveland Institute of Music, škola v Clevelende v Ohiu v USA
*CIM (hudobná skupina)
*Conseil International de la Musique – Medzinárodná hudobná rada pri UNESCO
*Convention Internationale concernant le transport des Marchandises par chemin de fer – Medzinárodná dohoda o preprave tovarov po železnici (=Medzinárodná konvencia o doprave tovaru po železnici)
**Congregatio Iesu et Mariae –* Kongregácia Ježiša a Márie, klerické spoločenstvo založené sv. Jánom Eudesom
Majetok

**Majetok** môže znamenať:
*synonymum pre imanie alebo vlastníctvo (vlastnená vec) alebo držba (držaná vec)
*majetok (účtovníctvo)
*nepresne aktíva
*nepresne obchodný majetok
*gazdovstvo, poľnohospodárska organizácia
Depot

:*Depot je aj staršie písanie pre [[depo]].*
**Depot** je hromadný nález predmetov uložených – deponovaných – *spoločne*, za istým *účelom*, na istom *mieste*. Depot drahých predmetov sa ľudovo nazýva poklad.

## Dejiny

Najstaršie depoty pochádzajú z mladšej kamennej doby – ide o depoty kamenných predmetov (sekery, sekeromlaty, kopytovité kliny, guľovité mlaty) a keramické depoty (napr. vo väčšej nádobe-zásobnici sú uložené misky, poháriky, krčiažky). Účel je zjavne kultový.

Počas bronzovej doby nachádzame depoty bronzových (ale aj zlatých a strieborných) predmetov vo veľkých množstvách a veľkom objeme. Keďže predmety uložené spolu vytvárajú uzavretý celok (uložený do zeme v istom momente, pričom ďalej s nimi nebolo manipulované), stali sa základom datovania a chronológie doby bronzovej v celej Karpatskej kotline a priľahlých oblastiach smerom na sever a západ. Medzi najväčšie depoty patria nálezy z rumunského Sedmohradska, kde napr. depot z Ujoara obsahoval skoro 6000 bronzových predmetov o celkovej hmotnosti 1,1 tony. U väčšiny depotov predpokladáme kultové dôvody uloženia (často blízko riek, prameňov, močiarov, na svahoch a kopcoch), ale niektoré majú charakter surovinových, ktoré zhromaždil kovolejár s cieľom roztaviť ich a znovupoužiť, ale z nejakých dôvodov si ich nevyzdvihol. Pri amatérskych a starých nálezoch môžu niektoré údajné depoty byť v skutočnosti bohatou hrobovou výbavou.

Pre železnú dobu máme depotov menej, ale poznáme napríklad depoty železného náradia z obdobia keltskej prítomnosti na území Slovenska, rovnako ako hromadné nálezy prvých mincí razených na území Slovenska, strieborných aj zlatých. Známe sú strieborné mince typu Biatec z okolia Bratislavy, kde bolo keltské oppidum, či mince veľkobystereckého typu z Liptova a Oravy.

Počas rímskej doby nachádzame depoty skôr hovoriace o uložení mincí a drahých kovov do zeme z nebezpečenstva.

Do obdobia včasného stredoveku datujeme niekoľko významných depotov, ako napríklad nálezy tzv. sekerovitých hrivien (v Krakowe sa ich našlo v dubovej truhlici okolo 4200 o hmotnosti 3,6 tony, dat. ku koncu 9. storočia), nálezy poľnohospodárskeho náradia, alebo známy nález tzv. pokladu byzantského kovotepca zo Zemianskeho Vrbovku (datovaný tesne pred rok 680). Ich uloženie bude zrejme súvisieť s bezpečnosťou, nie s kultom.

Z obdobia vrcholného stredoveku aj včasného novoveku poznáme nálezy tzv. pokladov: mincí a predmetov zo vzácnych kovov, ktoré sú uložené do zeme, do dutín stavieb, do keramických nádob, pod staré stromy či popod múry. Najznámejší je Košický zlatý poklad, pochádzajúci z obdobia krátko pred rokom 1700.

## Hľadanie depotov

Hľadanie kovov pomocou detektorov znamená hrozbu pre poklady dosiaľ ukryté v zemi. Amatérsky nájdené a vyzdvihnuté predmety tým značne strácajú výpovednú hodnotu. Často sú rozdelené a predávajú sa na rôzne miesta či do zahraničia. Takáto činnosť je nielen nezákonná, ale hlavne oberá nás a budúce generácie o spoločné kultúrne dedičstvo a poznanie našej minulosti.

Kategória:Archeológia
Grímsvötn

**Grímsvötn** je vodou zaplavená sopečná kaldera, nachádzajúca sa na Islande, pod severozápadnou stranou ľadovca Vatnajökull.

Erupcie Grímsvötnu sú zaujímavé tým, že prebiehajú pod ľadom. Teplo erupcie roztaví dostatočné množstvo ľadu, čo vyvolá tlak a následné vyliatie sa enormného množstva vody z jazera. V roku 1996 záplavy zničili časť cesty Hringvegur (okružná cesta okolo Islandu). Preto je vulkanológmi pravidelne monitorovaný stav vulkánu. Sopka naposledy vybuchla v roku 2004 a v máji 2011.

Jazero je zaujímavé aj tým, že v roku 2004 v ňom objavili baktériu, prvú v jazere pod ľadom s veľmi malým obsahom kyslíka.

## Referencie

## Iné projekty

## Externé odkazy
* www.volcano.si.edu  - kaldera Grímsvötn na Global Volcanism Program 

Kategória:Sopky Islandu
Kategória:Kaldery
Kategória:Aktívne sopky
Hormizd I.

thumb|Minca Hormizda I.
**Hormizd I.** (po stredoperzsky *Óhrmazd*) bol tretí perzský veľkokráľ z rodu Sásánovcov, vládnuci v rokoch 271/272273. Hormizdovým otcom bol kráľ Šápúr I., matkou podľa neskorej tradície dcéra lokálneho kráľa Mihraka v Perside, zabitého Ardašírom I., otcom Šápúra I. a dedom Hormizda I.

Z obdobia Hormizdovej vlády sa síce dochovalo pomerne dosť literárnych svedectiev (po stredoperzsky písaná *Kniha činov Ardašíra, syna Pápakovho*, historky v Tabarího *Dejinách Peržanov a Arabov*), ale konkrétne je o tomto vládcovi známe iba veľmi málo. Vie sa, že bol od roku 252 kráľom v Arménsku, odkiaľ sásánovské vojská vyhnali príslušníkov tamojšej línie Arsakovcov, a že v tom čase používal mená Hormizd Ardašír (na nápise Šápúra I. na Ka‘ba-je Zardošt v Nakš-i Rustame). Po otcovej smrti potom panoval ako kráľ zhruba rok v perzskej ríši, príliš krátko na to, aby po sebe zanechal nejakú významnejšiu stopu. Hormizdovým nástupcom na perzskom tróne sa stal jeho starší brat Báhrám I. (273276), v Arménsku ho pravdepodobne už skôr vystriedal mladší brat Narsé.

Z numizmatického hľadiska sú zaujímavé Hormizdove mince, ktoré vôbec prvýkrát obsahujú titul *kráľ kráľov Iránu a Neiránu*, dovtedy doložené iba na nápisoch.

## Bibliografia
* Klíma, O.: *Sláva a pád starého Íránu*, Praha 1977.
* Winter, E., Dignas, B.: *Rom und das Perserreich. Zwei Weltmächte zwischen Konfrontation und Koexistenz*, Berlin 2001.

Kategória:Narodenia v 3. storočí
Kategória:Úmrtia v 3. storočí
Kategória:Sásánovci
Kategória:Vládcovia Perzie
Magadanská oblasť

**Magadanská oblasť** patrí do najsevernejšieho pásma ruského Ďalekého východu.
Magadanská oblasť bola vytvorená 3. decembra 1953 administratívnym centrom je mesto Magadan (založené v roku 1939).

## Geografia
Oblasť sa nachádza v Ďalekovýchodnom federálnom okruhu, na brehu Ochotského mora a Tichého oceánu.
Tri štvrtiny územia pokrýva tundra a lesotundra. 
Hlavné rieky: Kolyma, Ajan-Jurach.

### Rajóny
* Oľský rajón
* Omsukčanský rajón
* Severo-Evenský rajón
* Strednokanský rajón
* Susumanský rajón
* Teňkinský rajón
* Chasynský rajón
* Jagodninský rajón

### Mestá
* Magadan
* Susuman

;Sídliská s počtom obyvateľov prevyšujúcim 2 tisíc obyvateľov (stav k 1. januáru 2005)
* Magadan 99,8
* Jagodné 4,5
* Susuman 7,2
* Sinegorie 3,6
* Ola 6,6
* Sejmčan 3,2
* Sokol 4,9
* Orotukan 2,6
* Palatka 4,6
* Uptar 2,3
* Usť-Omčug 4,6
* Stekoľný 2,2
* Omsukčan 4,5
* Mjaundža 2,0

## Iné projekty

## Externé odkazy

* Magadan - informačný server
* Oficiálna stránka Magadanskej oblasti
* Magadanská oblastná duma
EMac

thumb|right|Apple eMac, počítač pre školstvo
**eMac** bol osobný počítač vyrábaný spoločnosťou Apple Computer určený primárne pre využitie v školstve. Pôvodne sa predával len vzdelávacím inštitúciám, neskôr bol pre veľký záujem sprístupnený aj širokej verejnosti. Jeho hlavnou výhodou oproti spotrebiteľskému počítaču iMac bola najmä cena, čím sa stáva prístupnejším širokým masám užívateľov. eMac vychádzal z koncepcie „všetko v jednom“ pôvodného iMacu, má CRT monitor a ergonomický dizajn. Základom počítača bol procesor PowerPC G4 a 17-palcový vstavaný monitor.

eMac bol uvedený na trh v apríli 2002 ako lacná alternatíva iMacu, ktorý v tom čase začal využívať ploché LCD panely. Pôvodný eMac bol dostupný s procesormi 700 a 800 MHz, posledné verzie z mája 2005 majú procesor taktovaný na 1,42 GHz. Postupne sa tiež zlepšovali ďalšie parametre ako pevný disk, grafický adaptér a pod.

V októbri 2005 Apple opäť rozhodlo obmedziť predaj počítača len pre školstvo. Keďže procesor G4 bol už morálne zastaraný (eMac bol posledný počítač Apple s týmto procesorom, ktorý ešte nebol stiahnutý z trhu), očakávalo sa, že Apple do konca roka 2006 predstaví nový, relatívne lacný počítač pre školstvo postavený na procesoroch Intel.

5. júla 2006 ukončilo Apple predaj počítača pre školstvo eMac a uviedlo na trh lacnejší iMac s procesorom Intel Core Duo určený výhradne pre školstvo (pod názvom iMac EDU), ktorý sa však tak ako eMac začal predávať aj širokej verejnosti ako najnižší model iMacu.

## Externé odkazy
* Archív šprecifikácii všetkých Macintoshov (v angličine)
* Archív špecifikácií počítačov eMac na stránkach Apple.com (v angličine)

Kategória:Hardvér firmy Apple
Báhrám I.

thumb|Minca Báhráma I.
**Báhrám I.**, perzský veľkokráľ v rokoch 273276, bol najstarším synom Šápúra I. a bratom Hormizda I. Pred svojim nástupom na trón pôsobil ako kráľ v Gíláne, provincii tiahnucej sa pozdĺž južných brehov Kaspického mora, severozápadne od dnešného Teheránu. Jeho investitúra na kráľa kráľov je zobrazená na reliéfe v Bíšápúre, ktorý si neskôr nechal pre svoje potreby adaptovať kráľ Narsé, ďalší Báhrámov brat.

Najvýznamnejšou udalosťou krátkej Báhrámovej vlády je poprava náboženského mysliteľa Maniho, ku ktorej došlo na podnet najvplyvnejšieho z dvorných mágov, kňaza Kartíra. Podľa manicheiských prameňov bol šesťdesiatročný prorok pozvaný na dvor, kde sa dostal do konfliktu s kráľom a ešte počas audiencie mu nasadili okovy. V marci 276, v závere Báhrámovej vlády, bol Mání popravený v Gundéšápúre, meste založenom jeho niekdajším ochrancom Šápúrom I. Správy o hrozných mukách, ktorým bol pred smrťou vystavený, sa nedajú doložiť a sú asi tendenčné (je však možné, že Peržania neskôr zhanobili jeho mŕtvolu).

O Báhrámovej vláde toho inak nemožno veľa povedať, snáď iba to, že si zvolil ikonograficky pozoruhodnú panovnícku korunu (každý sásánovský kráľ mal inú, čo veľmi pomáha ich identifikácii na reliéfoch a minciach). Báhrámovým nástupcom na perzskom tróne sa stal jeho syn Báhrám II.  

## Bibliografia
* Klíma, O.: *Sláva a pád starého Íránu*, Praha 1977.
* Winter, E., Dignas, B.: *Rom und das Perserreich. Zwei Weltmächte zwischen Konfrontation und Koexistenz*, Berlin 2001.

Kategória:Sásánovci
Kategória:Vládcovia Perzie
Kategória:Narodenia v 3. storočí
Kategória:Úmrtia v 3. storočí
Kaʼba-je Zardošt

thumb|Ka‘ba-je Zardošt
**Ka’ba-je Zardošt** (iné prepisy: **Ka’ba-je Zardušt, Ka’be-je Zardošt/Zardušt, Ka’ba-i Zardošt/Zardušt**) alebo **Ka’ba-je Zartošt** (iné prepisy: **Ka’ba-je Zartušt, Ka’be-je Zartošt/Zartušt, Ka’ba-i Zartošt/Zartušt**), doslova: Zaratuštrova Ka‘ba, je vežovitá kultová stavba v Nakš-e Rostame v Iráne, iba niekoľko kilometrov severozápadne od Perzepolisu. 

Je postavená z vápencových kvádrov svetlej a tmavej farby a jej výška je zhruba 12,6 metra. Väčšina historikov sa domnieva, že ju dal postaviť perzský kráľ Dareios I. z dynastie Achajmenovcov krátko po svojom nástupe na trón (522 pred Kr.). O jej presnej funkcii sa názory dodnes rozchádzajú. Mohlo ísť jednak o chrám, kde bol uchovávaný posvätný oheň, jednak o provizórnu kráľovskú hrobku, ktorá stratila svoj význam po dokončení skalných hrobov v rostamskej skale. Uvažuje sa aj o tom, že tu mohli byť prechovávané kráľovské štandardy alebo posvätné knihy.

V rokoch 1936 - 1939 objavil Erich F. Schmidt pri základoch Ka‘by pod úrovňou terénu trojjazyčný grécko-partsko-stredoperzský nápis kráľa Šápúra I., opisujúci jeho vojny proti Rímu (zhruba v rokoch 242-260 po Kr.). Okrem toho sa tu našiel aj nápis popredného zoroastrického duchovného z 3. storočia, kňaza Kartíra. Obidva nápisy poskytujú cenné svedectvo o politike a organizácii perzskej ríše počas prvých Sásánovcov.

## Iné projekty

## Externé odkazy
* Situačný plán 
* Článok v Encyclopaedia Iranica

Kategória:Perzia
Kategória:Stavby v Iráne
Kimmo Timonen

**Kimmo Timonen** (* 18. marec 1975, Kuopio, Fínsko) je bývalý fínsky hokejový obranca, medailista z olympijských hier a majstrovstiev sveta, dvojnásobný fínsky šampión a víťaz Stanleyho pohára. Významnú kariéru odohral v severoamerickej NHL, kde odohral 1108 zápasov základnej časti, v ktorej zaznamenal 571 bodov. Medzi jeho herné prednosti patrili dobrá herná inteligencia a korčuliarske schopnosti.

Medzinárodná hokejová federácia IIHF vymenovala Timonena do Siene slávy IIHF vo februári 2020. Timonen sa tak stal 21. Fínom v sieni slávy.

Spolu so Sami Kapanenom a Scottom Hartnellom vlastní väčšinu akcií klubu KalPa.

## Klubový hokej
Kimmo Timonen je odchovancom klubu KalPa - Kalevan Pallo. Prvé zápasy za tento klub odohral v SM lige v sezóne 1991–1992. V nasledujúcich dvoch sezónach sa jeho herný čas výrazne zvýšil. Pred sezónou 1994-95 sa Timonen pripojil k tímu TPS. Hneď v ďalšej sezóne sa presadil v tomto klube a vyhral fínsky šampionát. Timonen odohral v TPS ešte dve sezóny. V poslednej získal striebornú medailu v lige a bol vybraný do All-star zostavy. Následne sa pripojil k tímu HIFK na sezónu 1997-98. Bol jedným z kľúčových hráčov tímu, ktorý opäť získal majstrovský titul. Získal najviac bodov v svojej karié (25) a vyhral svoj druhý fínsky šampionát.

Bol draftovaný v roku 1993 klubom Los Angeles Kings. Od roku 1998 bol hráčom klubu Nashville Predators v NHL. V roku 2007 prestúpil do klubu Philadelphia Flyers, v roku 2015 ho angažovalo Chicago Blackhawks.

## Reprezentácia
V rokoch 1992 a 1993 hral na majstrovstvách Európy hráčov do 18 rokov. Prvýkrát hral na juniorských  majstrovstvách sveta v roku 1993. V nasledujúcom ročníku juniorských majstrovstiev sveta bol vybraný do All-stars turnaja. 

Fínsko reprezentoval na ZOH 1998 (bronz) a ZOH 2006 (striebro).

## Referencie


## Externé odkazy
* 

Kategória:Fínski hokejisti
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Fínski strieborní olympijskí medailisti
Kategória:Fínski bronzoví olympijskí medailisti
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2006
Kategória:Hráči Nashville Predators
Kategória:Hráči Philadelphia Flyers
Kategória:Hráči Chicago Blackhawks
Kategória:Hráči Brynäs IF
Kategória:Hokejisti IFK Helsinki
Kategória:Hráči KalPa Kuopio
Kategória:Hráči TPS Turku
Kategória:Hráči Milwaukee Admirals
Kategória:Hokejisti draftovaní klubom Los Angeles Kings
Kategória:Víťazi Stanleyho pohára
Kategória:Účastníci MS v hokeji 1996
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2005
Kategória:Hokejisti na Zimných olympijských hrách 1998
Kategória:Hokejisti na Zimných olympijských hrách 2002
Báhrám II.

**Báhrám II.** bol perzský veľkokráľ z rodu Sásánovcov vládnuci v rokoch 276293. Jeho otcom bol kráľ Báhrám I. (vládol 273276), dedom kráľ Šápúr I., jeden z najvýznamnejších perzských panovníkov v staroveku. Báhrám II. mal brata Hormizda, neskoršieho pretendenta trónu, a syna Báhráma, krátkodobého veľkokráľa v roku 293.

O vláde Báhráma II. je k dispozícii viacero faktických informácií ako o panovaní obidvoch jeho predchodcov. Je to dané jednak tým, že sa Báhrám udržal pri moci celých sedemnásť rokov, jednak dochovanými nápismi kňaza Kartíra, najvyššieho móbada zoroastrickej cirkvi. Kartír prakticky viedol za Báhráma štátne záležitosti a asi z jeho iniciatívy v ríši prebehlo prvé prenasledovanie inovercov – kresťanov, manichejcov a budhistov. Rozsah a dopad týchto akcií sú doteraz predmetom vedeckých debát.

Zahraničnopoliticky bol Báhrám na západe konfrontovaný s ofenzívnou politikou Rimanov vedených cisárom Carom, ktorí v roku 283 vpadli do Mezopotámie. Iba náhla Carova smrť zabránila vážnejším škodám, ale aj tak stihol dobyť sásánovské hlavné mesto Ktésifón. Historici sa domnievajú, že s novým cisárom Diokleciánom dohodli Báhrámovi vyslanci mier.

Z vnútropolitického hľadiska mala veľký význam vzbura Báhrámovho brata Hormizda, ktorú sa podarilo potlačiť iba s veľkými ťažkosťami. Sakom, podporujúcim Hormizda, bol potom ustanovený nový kráľ – Báhrámov syn a dedič. Presná chronológia udalostí je však vzhľadom na torzovitosť prameňov problematická.

Báhrám II., ktorý po sebe zanechal viac skalných reliéfov ako ktorýkoľvek iný perzský kráľ, zomrel prirodzenou smrťou hneď potom, čo stratil kontrolu nad Arméniou, ovládanou Peržanmi od čias Šápúra I.

## Externé odkazy
* Báhrámov skalný reliéf v Bíšápúre 

Kategória:Sásánovci
Kategória:Vládcovia Perzie
Kategória:Narodenia v 3. storočí
Kategória:Osoby s neistým dátumom narodenia
Kategória:Úmrtia v 293
Báhrám III.

**Báhrám III.** bol perzský veľkokráľ z rodu Sásánovcov vládnuci štyri mesiace v roku 293. Jeho otcom bol kráľ Báhrám II. (vládol 276293), pradedom kráľ Šápúr I., jeden z najvýznamnejších perzských panovníkov v staroveku. Pred svojim nástupom na trón mal Báhrám titul kráľa Sakov, ktorý mu udelil Báhrám II. po porážke revolty princa Hormizda, podporovanej sackou nobilitou.

Báhrámove krátke panovanie bolo od začiatku poznamenané tým, že časť veľmožov si želala za vladára niekdajšieho arménskeho kráľa Narséa, Báhrámovho prastrýka a posledného žijúceho syna Šápúra I. V konflikte medzi oboma pretendentami trónu bol Narsé úspešnejší a Báhrámov ďalší osud je neznámy.

## Externé odkazy
* Báhrámova minca na serveri Livius 

Kategória:Narodenia v 3. storočí
Kategória:Úmrtia v 3. storočí
Kategória:Sásánovci
Kategória:Vládcovia Perzie
Narsé

**Narsé** (prepis podľa modernej perzštiny: *Narsí*; v grécko-rímskych prameňoch: *Narses* [iný prepis: *Narsés*] alebo *Narseus*) bol perzský veľkokráľ z rodu Sásánovcov vládnuci medzi rokmi 293 a 302. Jeho otcom bol kráľ Šápúr I., bratmi králi Hormizd I. a Báhrám I. Pred svojim nástupom na trón bol Narsé arménskym kráľom, zdá sa však, že ho Rimania z Arménie vyhnali už koncom osemdesiatych rokov 3. storočia.

Kráľovskú hodnosť si musel Narsé vybojovať v občianskej vojne s Báhrámom III., svojim prasynovcom, ktorý nastúpil na trón po smrti kráľa Báhráma II. Aj keď v tejto veci sa mu podaril rýchly úspech, hneď sa zaplietol do vojny s Rimanmi (kvôli Arménii), ktorá po počiatočných víťazstvách skončila debaklom – kráľ musel v rokoch 297/298 začať vyjednávať s cisármi Galeriom a Diocletianom. Následná mierová zmluva znamenala stratu západnej Mezopotámie a niektorých oblastí na západnom brehu Tigridu a nevýhodná bola aj ekonomicky, lebo všetok perzsko-rímsky obchodný styk sústreďovala do mesta Nisibis na rímskom území. Narséovu porážku úplne odčinil až Šápúr II. v šesťdesiatych rokoch 4. storočia.

Vnútropoliticky sledoval Narsé umiernenejšiu náboženskú politiku ako králi Báhrám II. a III. Aj keď si Kartír, faktický prvý minister ríše a asi hlavný organizátor prenasledovania inovercov, udržal určitý vplyv, Narsé zastavil napr. perzekúciu manichejcov, ktorí boli od tých čias tolerovaní.

Narsé, ktorý po sobe zanechal známy Páikúlský nápis, v ktorom sú opísané aj okolnosti jeho nástupu na trón, zomrel roku 302 a vládu v perzskej ríši po ňom zdedil jeho syn Hormizd II.

## Externé odkazy
* Narséov skalný reliéf v Nakš-i Rustame 

Kategória:Narodenia v 3. storočí
Kategória:Úmrtia v 302
Kategória:Sásánovci
Kategória:Vládcovia Perzie
Hormizd II.

náhľad|Hormizd II. na minciach z čias jeho vládnutia
**Hormizd II.** bol perzský veľkokráľ z rodu Sásánovcov vládnuci v rokoch 302309. Jeho otcom bol kráľ Narsé (vládol 293302), synmi králi Ádhar Narsé a Šápúr II.; okrem nich sú známi ešte synovia Hormizd a Šápúr (neskorší kráľ Sakov) a niekedy k nim býva zaraďovaný aj budúci veľkokráľ Ardašír II., ktorého však časť autorov označuje za syna Šápúra II.

Hormizd, ktorý zdedil ríšu po svojom otcovi Narséovi, sa z politických dôvodov oženil s kušánskou princeznou. Za jeho vlády nedošlo k väčším bojom s Rimanmi, aj keď niektoré neskoršie pramene, napríklad dosť problematická Arbélska kronika, tvrdia opak. 

Z náboženského hľadiska bol Hormizd II. tolerantným panovníkom, a to aj voči kresťanom, perzekvovaným najmä za vlády Báhráma II. (276293) – v každom prípade však neboli zaznamenané žiadne prenasledovania. Hormizdovo panovanie je veľmi slabo doložené prameňmi, viac informácií je k dispozícii až o dynastických zmätkoch po jeho smrti, ktoré na perzský trón vyniesli budúceho veľkého dobyvateľa Šápúra II., vtedy v dojčenskom veku; pri týchto nepokojoch bol najstarší kráľov syn Ádhar Narsé po krátkej vláde zosadený a ďalší syn Hormizd skončil vo väzení.

## Externé odkazy
* Heslo v Encyclopaedia Iranica  

Kategória:Sásánovci
Kategória:Vládcovia Perzie
Kategória:Narodenia v 3. storočí
Kategória:Úmrtia v 309
Pyrenejský polostrov

thumb|right|Pohľad zo satelitu na Pyrenejský polostrov

**Pyrenejský polostrov** alebo menej vhodne **Iberský polostrov** je polostrov medzi Pyrenejami a Gibraltárskym prielivom, teda na juhozápade Európy. 

Na juhu a východe tvorí jeho pobrežie Stredozemné more, na severe a západe Atlantický oceán. Hranice na severovýchode tvoria Pyreneje, ktoré spájajú polostrov s kontinentom. Je tretí najväčším polostrovom Európy, väčší je len Balkánsky polostrov a Škandinávsky polostrov

## Štáty a iné územia
thumb|right|Poloha jednotlivých krajín/teritórií
* Španielsko – zaberá väčšinu územia polostrova
* Portugalsko – v západnej časti
* Andorra – malý štát na hraniciach Španielska a Francúzska v Pyrenejách
* Gibraltár – Zámorské územie Spojeného kráľovstva

## Hranice
### Pevninské
Pyrenejský polostrov sa pripája k európskemu kontinentu šijou širokou cca. , kde prirodzenú hranicu tvorí pohorie Pyreneje.

### Pobrežné
* Stredozemné more (východná a južná hranica):
** Golfo de Rosas
** Costa Dorada
** Golfo de San Jorge
** Valencijský záliv
*** Costa del Azahar
** Bahia de Alicante
*** Costa Blanca
** Golfo de Mazzarón
** Golfo de Almeria
** Costa del Sol
** Gibraltársky prieliv

* ostatný Atlantický oceán (juhozápad, západ a sever)
** Cádizský záliv
*** Costa de la Luz
** Bahía de Setúbal
** Costa de Rías Bajas
*** Ria de Vigo
*** Ria de Pontevedra
*** Ria de Arosa
*** Ria de Corcubión
** Ria de Santa Marta
** Ria de Vivero
** Biskajský záliv
*** Costa Verde

## Rieky
* Ebro
* Segura
* Guadiana
* Tajo
* Douro (Duero)

## Jazyky
Na polostrove sa hovorí nasledovnými jazykmi:
* Andorra:
** katalánčina
* Gibraltár:
** angličtina (úradný jazyk)
** španielčina
** llanito (zmes angličtiny a španielčiny)
* Portugalsko:
** portugalčina (úradný jazyk)
** mirandčina (len v malej východnej oblasti regiónu Norte, v blízkosti hraníc so Španielskom; druhý úradný jazyk)
* Španielsko:
** španielčina (presnejšie kastílčina)
** katalánčina
** baskičtina
** galícijčina
** astúrčina
** okcitánčina

## Externé odkazy
* Iberianature  – Sprievodca životným prostredím, geografiou, počasím a dejinami Pyrenejského polostrova

Kategória:Polostrovy Európy
Kategória:Polostrovy Atlantického oceánu
Magadan

**Magadan** je mesto v Rusku. Žije tu asi 95 900 obyvateľov. Je administratívnym centrom Magadanskej oblasti.

## Poloha
Mesto leží na brehu Nagajevovho a Gertnerovho zálivu Ochotského mora.

## Dejiny
Ďaleký východ Sovietskeho zväzu sa v období konca 20. rokov 20. storočia stal miestom prospekcie drahých kovov, ktoré boli potrebné pre rastúcu sovietsku ekonomiku a pripravovanú industrialiázciu krajiny. V roku 1926 geologický prieskum pod vedením S.V. Obručeva objavil v oblasti ložiská zlata. Pôvodná osada na mieste mesta bola založená v roku 1929. Mestom sa stal v roku 1939 a v roku 1953 - oblastným centrom Magadanskej oblasti. Mesto bolo centrom osídľovania Kolymského kraja, známeho množstvom pracovných táborov Gulag. V roku 1931 tu boli usídlení demobilizovaní príslušníci protisovietskej Ďalekovýchodnej armády (asi 2000 osôb).

Primátor mesta - Vladimír Petrovič Pečjonyj (zvolený 10. októbra 2004).

## Ekonomika
Magadan je ekonomickým, vedeckým a kultúrnym strediskom oblasti. V meste sa vyrábajú banské zariadenia, nachádzajú sa tu podniky na spracovanie rýb, strojárske a kovospracujúce závody. Dôležitým pre severovýchod Ruska je námorný prístav, ktorý pracuje od mája do decembra. Mesto má tiež medzinárodné letisko (Sokol).

## Kultúra a veda
Nachádza sa tu Inštitút biologických problémov severu DVO Ruskej akadémie vied, Severná medzinárodná univerzita, 28 všeobecnovzdelávacích škôl, 11 knižníc a niekoľko múzeí.

## Vývoj počtu obyvateľov
Počet obyvateľov sa od r. 1990 sústavne znižuje:
* 1939 -  27 000 obyvateľov
* 1972 - 102 000 obyvateľov
* 1979 - 121 200 obyvateľov
* 1989 - 151 600 obyvateľov.
* 2004 -  99 800 obyvateľov
* 2010 - 95 900 obyvateľov

## Externé odkazy
* Oficiálna stránka 
* Noviny «Вечерний Магадан» 
* Severná medzinárodná univerzita 

## Iné projekty

Kategória:Mestá v Rusku
Kategória:Prístavné mestá v Rusku
Kategória:Prístavné mestá Tichého oceánu
Ádhar Narsé

**Ádhar Narsé** (v grécko-rímskych prameňoch uvádzaný ako *Adarnarses*) bol perzský veľkokráľ z rodu Sásánovcov vládnuci krátko v roku 309. Jeho otcom bol kráľ Hormizd II. (vládol 302309), bratom kráľ Šápúr II., najvýznamnejší panovník Perzie v 4. storočí.

Ádhar Narsé nastúpil na trón hneď po smrti svojho otca, čoskoro si však znepriatelil perzských veľmožov a bol zabitý. V tradícii zmieňovaný dôvod – kráľova prehnaná krutosť – môže zodpovedať realite, môže ale byť aj neskoršou propagandou tých, ktorí dosadili na trón Šápúra II. Ak ide o dĺžku Ádhar Narséovej vlády, prijíma sa niekedy údaj Firdausího o štyridsiatich dňoch, aj keď básnik ich nevzťahuje na kráľa, ale na údajné interregnum medzi vládami kráľov Narséa a Šápúra II.

Kategória:Sásánovci
Kategória:Vládcovia Perzie
Kategória:Narodenia v 3. storočí
Kategória:Úmrtia v 309
Ardašír II.

[náhľad|Ardašír II. na reliéfe v [Ták-i Bústane]]
**Ardašír II.** bol perzský veľkokráľ z rodu Sásánovcov vládnuci v rokoch 379383. Jeho otcom bol podľa časti autorov kráľ Hormizd II., podľa iných Šápúr II.

O Ardašírovej vláde poznáme iba málo podrobností a aj tie sú sčasti rozporuplné. Nevie sa, napríklad, či na tróne zotrval až do svojej smrti alebo či nebol nakoniec zosadený veľmožmi. Dochoval sa však jeho reliéf pri Ták-i Bústane, kde je znázornený spolu s Ahura Mazdou a Mithrou – ide o jedinú pamiatku v Iráne s vyobrazením Mithry. Za Ardašíra II. sporadicky pokračovalo prenasledovanie kresťanov, začaté za vlády Šápúra II.

## Externé odkazy
* Reliéf v Ták-i Bústane 

Kategória:Sásánovci
Kategória:Vládcovia Perzie
Kategória:Narodenia v 4. storočí
Kategória:Úmrtia v 4. storočí
Sokol (Magadanská oblasť)

náhľad|Sokol
**Sokol** je sídlisko-osada v Rusku v  Magadanskej oblasti. Leží neďaleko Magadanu.
Vzniklo v 60. rokoch 20. storočia a bolo pomenované na počesť sovietskych letcov. Nachádza sa tu rovnomenné letisko.

V roku 2021 tu žilo 4 835 obyvateľov.

## Referencie


## Iné projekty

## Externé odkazy
* Sokol 

Kategória:Sídla v Rusku
Nagano

thumb|Starobylý chrám Zenkódži

**Nagano** () je hlavné mesto prefektúry Nagano na ostrove Honšú v Japonsku. Leží neďaleko sútoku riek Čikuma a Sai.

Podľa odhadu z roku 2003 malo mesto 361 221 obyvateľov a hustotu osídlenia 893,34 ob./km². Celková rozloha mesta je 404,35 km².

Moderné mesto Nagano bolo založené 1. apríla 1897.

Mesto usporiadalo Zimné olympijské hry v roku 1998, Zimné paralympijské hry v roku 1998 a Špeciálne olympijské zimné svetové hry v roku 2005. Nagano je prvé mesto na svete, ktoré hostilo všetky tri tieto hry.

Najväčšou turistickou atrakciou mesta je slávny budhistický chrám zo 7. storočia - Zenkódži. Nagano bolo pôvodne malé mesto vybudované okolo tohto chrámu.

## Partnerské mestá
*  Clearwater, Florida, USA, 1959
*  Š'-ťia-čuang, Čína, 1981

## Iné projekty

## Externé odkazy
* Oficiálne stránky mesta Nagano (japonsky)


Kategória:Sídla v prefektúre Nagano
Kategória:Mestá v Japonsku
Kategória:Hlavné mestá japonských prefektúr
Báhrám IV.

**Bahrám IV.** († 399) bol perzský veľkokráľ z rodu Sásánovcov vládnuci v rokoch 388399. Jeho otcom bol pravdepodobne kráľ Šápúr III., synom a nástupcom kráľ Jazdkart I.

Rovnako ako v prípade kráľov Ardašíra II. a Šápúra III. je informácii o vláde Báhráma IV. menej. Je možné, že krátko po jeho nástupe na trón bola uzavretá dohoda s Rimanmi o rozdelení Arménie, väčšina bádateľov ju však dnes posúva do vlády jeho predchodcu. V zahraničnopolitickej oblasti sa Báhrám stretával najmä s hunským nebezpečenstvom, ktoré vyvrcholilo vpádom do Mezopotámie v roku 395 – útočníci boli nakoniec odrazení. K iným vojenským akciám v tom čase asi nedošlo.

Báhrám IV., ktorého pramene opisujú ako slabého vládcu, padol roku 399 za obeť sprisahaniu svojich dvoranov. Pre numizmatikov je zaujímavé, že na jeho minciach sú prvýkrát v sásánovskej histórii uvedené značky mincovní.

## Externé odkazy
* Bahrámove mince (po anglicky)

Kategória:Sásánovci
Kategória:Vládcovia Perzie
Kategória:Narodenia v 4. storočí
Kategória:Úmrtia v 399
Šápúr III.

**Šápúr III.** († 15. august 388) bol perzský veľkokráľ z rodu Sásánovcov vládnuci v rokoch 383388. Jeho otcom bol kráľ Šápúr II. (vládol 309379), synom a nástupcom kráľ Báhrám IV.

Šápúr III. nastúpil na trón počas nepokojnej vnútropolitickej situácie v ríši a pravdepodobne to bol hlavný dôvod, prečo sa snažil o dorozumenie s cisárom Theodosiom v otázke Arménie, de facto rozdelenej na rímsku a perzskú sféru vplyvu. Obidve strany si vymenili mnoho vyslancov a asi v roku 387 bola uzavretá dohoda, potvrdzujúca Peržanom držbu štyroch pätín arménskeho územia (nie je však úplne vylúčené, že sa tak stalo až Šápúrovho nástupcu Báhráma IV.). Šápúr bol nábožensky tolerantný panovník, ktorý zastavil dlhoročnú perzekúciu kresťanov, aj keď navonok asi zdôrazňoval skôr ekonomické dôvody, ktoré ho k tomu viedli (z radov kresťanov sa najímali mnohí odborníci a remeselníci).

Šápúrovu vládu ukončili roku 388 perzskí veľmoži, ktorí proti nemu zorganizovali sprisahanie (údajne prerezali laná jeho stanu, ten naňho spadol a zabil ho). Časť kronikárov popisuje tohto kráľa ako spravodlivého a milosrdného vládcu, pramene k jeho vláde sú však vo všeobecnosti nedostatočné.

## Externé odkazy
* Šápúr III. (po nemecky)

Kategória:Sásánovci
Kategória:Vládcovia Perzie
Kategória:Narodenia v 4. storočí
Kategória:Úmrtia v 388
Diaľnica A2 (Nemecko)

**Diaľnica A2** () je diaľnica v Nemecku, ktorá spája Porýnie na západe s mestami Hannover a Magdeburg a s hlavným mestom Berlínom na východe krajiny. Diaľnica tvorí jednu z hlavných západo-východných tepien a je súčasťou európskych ciest E34 (po križovatku *Kreuz Bad Oeynhausen*) a E30 (ďalej po Berlín). Na celej dĺžke diaľnice boli vybudované tri jazdné pruhy v každom smere a povrch diaľnice je v prevažnej miere z betónu. Miestni obyvatelia diaľnica A2 nazývajú aj *Warschauer Alee*, teda *Varšavská alej*, keďže je využívaná značným počtom vozidiel z Poľska.

## História

## Galéria

Súbor:A2ost.jpg|Pohľad na diaľnicu A2 neďaleko mesta Lünen
Súbor:Autobahn with Berlinsign.jpg|Odbočka do Bad Oeynhausenu
Súbor:Hämelerwald BAB.jpg|A2 pri Hämelerwalde
Súbor:Hannover A2 2010 02 (RaBoe).jpg|Diaľnica A2 pri Hannoveri


## Iné projekty

## Externé odkazy
* Zoznam výjazdov, križovatiek, odpočívadiel a iných objektov

002
Kategória:Doprava v Brandenbursku
Kategória:Doprava v Dolnom Sasku
Kategória:Doprava v Sasku-Anhaltsku
Kategória:Doprava v Severnom Porýní-Vestfálsku
Jazdkart I.

**Jazdkart I.**, v iránskej tradícii známy s prímenom *Bazakar* (Hriešnik), bol perzský veľkokráľ z rodu Sásánovcov vládnuci v rokoch 399421. Jeho otcom bol kráľ Báhrám IV., synom a nástupcom kráľ Báhrám V. (okrem neho sú známi ešte synovia Šápúr a Narsé).

Jazdkart patrí k významnejším sásánovským kráľom a napriek svojmu prímeniu bol nábožensky veľmi tolerantný. Počas jeho vlády sa v Seleukii nad Tigridom mohla konať vôbec prvá celoríšska synoda kresťanov, ktorá prijala závery 1. nicejského koncilu. Aj s Rimanmi kráľ zachovával veľmi dobré vzťahy, takže dokonca o sto rokov neskôr kolovala povesť – dobovými prameňmi nedoložená – že cisár Arcadios zveril pred smrťou poručníctvo nad svojím neplnoletým synom Theodosiom do Jazdkartových rúk. Že táto náboženská a politická ústretovosť spôsobovala v zaratuštrovskom kňazstve nevôľu, je nepochybné, ale nevysvetľuje to ešte kráľove hanlivé prímeno – je tiež možné, že Jazdkart podporoval určitý smer v zoroastrizme, stojaci v rozpore s ortodoxiou.

Na konci Jazdkartovej vlády sa vnútropolitická situácia v ríši vyostrila. Niektorí kresťania sa začali chovať vzdorovito a v meste Hormizd-Ardašír v Chúzistáne dokonca strhli zaratuštrovský chrám ohňa. Kráľ musel na nátlak mágov roku 420 nariadiť ich perzekúciu, ktorá potom pokračovala aj za vlády Báhráma V. Súčasne vypukla vojna s Východorímskou ríšou, ktorá ale mala skôr pozičný charakter.

Jazdkart I. zomrel za záhadných okolností v roku 421; mnohé podporuje domnienku, že bol zavraždený pri sprisahaní zosnovanom mágmi a veľmožmi. Po jeho smrti došlo k určitým dynastickým zmätkom, ktoré ukončil až nástup prostredného kráľovho syna Báhráma na trón.

## Externé odkazy
* Jazdkart I. (po anglicky) 

Kategória:Sásánovci
Kategória:Vládcovia Perzie
Kategória:Narodenia v 4. storočí
Kategória:Úmrtia v 421
Jazdkart II.

náhľad|Mince Jazdkarta II.
**Jazdkart II.** bol perzský veľkokráľ z rodu Sásánovcov vládnuci v rokoch 439457. Jeho otcom bol kráľ Báhrám V. Gór (vládol v rokoch 421439), synmi neskorší králi Hormizd III., Péróz I. a Valgaš.

Jazdkartovo osemnásťročné panovanie vypĺňa takmer nepretržitý sled vnútropolitických a zahraničnopolitických konfliktov, ktoré sásánovský štát do veľkej miery oslabili. Začala ich rovnako ako v prípade Báhráma V. vojna s Východorímskou ríšou, prebiehajúca v rokoch 440/441442. Peržania v nej ani tentoraz nedosiahli nič, čo by stálo za zmienku, a skoro uzavreli s cisárom Theodosiom II. mier, snáď dokonca spečatený spojenectvom proti spoločným nepriateľom. 

Na severovýchodnej hranici pokračovali v nasledujúcich rokoch boje s Hefthalitmi, etnikom, ktoré od začiatku 5. storočia opakovane uskutočňovalo výpady na územie ríše. Jazdkartovi sa iba sťažkosťami podarilo nastoliť v oblasti poriadok, moc Hefthalitov však nebola ani v najmenšom zlomená.

Vnútropoliticky sa Jazdkartova vláda vyznačovala intenzívnou perzekúciou kresťanov a po novom teraz aj Židov, ktorí sa dovtedy tešili relatívnej náboženskej slobode. Snaha prvého ministra Mihry Narsého zaviesť v Arménii zoroastrizmus vyvolala v roku 450 vzburu, ktorá musela byť potlačovaná kráľovskými jednotkami a sprevádzali ju rozsiahle násilnosti. V roku Jazdkartovej smrti (457) ešte neboli pomery v ríši urovnané.

Kategória:Sásánovci
Kategória:Vládcovia Perzie
Kategória:Narodenia v 5. storočí
Kategória:Úmrtia v 457
Ďalekovýchodný federálny okruh

náhľad|Poloha<br />Ďalekovýchodného federálneho okruhu

**Ďalekovýchodný federálny okruh** () je jeden z ôsmich federálnych okruhov Ruska. Rozprestiera sa na východe Ruska, zaberá plochu  (36,4 % Ruskej federácie) a žije v ňom 6,44 milióna obyvateľov (2010). Vďaka obrovskej rozlohe a povahe krajiny je priemerná hustota osídlenia len cca 1,02 obyvateľa na km2. Ďalekovýchodný federálny okruh bol zriadený výnosom prezidenta Ruskej federácie 13. mája 2000. Administratívnym centrom okruhu je mesto Vladivostok, najväčšími mestami sú Chabarovsk a Vladivostok. 

Ďalekovýchodný federálny okruh je zdrojom obrovského prírodného bohatstva. Nachádzajú sa tu ložiská zlata, diamantov, rúd, ropy a zemného plynu. Krajina je bohatá na lesy, veľké množstvo živočíchov a rastlín. V celom regióne je rozšírená tradícia chovu jeleních stád, chovu a lovu kožušinových zvierat a rybolov. Veľkým nedostatkom okruhu však je chýbajúca infraštruktúra a nedostatočná cestná sieť.

## Administratívne členenie okruhu
Ďalekovýchodný federálny okruh tvoria nasledovné subjekty Ruskej federácie:
vľavo|náhľad|Administratívne členenie Ďalekovýchodného federálneho okruhu
Tri kraje, tri oblasti, jedna republika, jeden autonómny okruh a jedna autonómna oblasť.
01. Amurská oblasť – administratívne centrum Blagoveščensk
02. Židovská autonómna oblasť – administratívne centrum Birobidžan
03. Kamčatský kraj – administratívne centrum Petropavlovsk-Kamčatskij
04. Magadanská oblasť – administratívne centrum Magadan
05. Prímorský kraj – administratívne centrum **[[Vladivostok]]**
06. Republika Sacha – Jakutsko – administratívne centrum Jakutsk
07. Sachalinská oblasť – administratívne centrum Južno-Sachalinsk
08. Chabarovský kraj – administratívne centrum Chabarovsk
09. Čukotský autonómny okruh – administratívne centrum Anadyr

Hlavným mestom Ďalekovýchodného federálneho okruhu, ako aj Chabarovského kraja je mesto **[[Vladivostok]]**. 

## Najväčšie sídla okruhu
Najväčšími sídlami Ďalekovýchodného federálneho okruhu z hľadiska počtu obyvateľov (údaje podľa odhadu Ruského štatistického úradu z r. 2010) sú:
* Chabarovsk () 581 tis.
* Vladivostok () 578 tis.
* Komsomoľsk na Amure () 270 tis.
* Jakutsk () 268 tis.
* Blagoveščensk () 206 tis.
* Petropavlovsk-Kamčatskij () 194 tis.
* Južno-Sachalinsk () 175 tis.
* Nachodka () 165 tis.
* Ussurijsk () 153 tis.
* Arťom () 102 tis.
* Magadan () 99 tis.
* Birobidžan () 75 tis.

## Najvyšší politickí predstavitelia okruhu
### Splnomocnenec prezidenta Ruskej federácie
(plný názov funkcie znie: „Splnomocnenec prezidenta Ruskej federácie pre Ďalekovýchodný federálny okruh“)
* Konstantin Borisovič Pulikovskij () – od 18. mája 2000 do 14. novembra 2005
* Kamiľ Šamiľjevič Ischakov () – od 14. novembra 2005 do 2. októbra 2007
* Oleg Dmitrijevič Antosenko () – od 5. októbra 2007 do 29. októbra 2007
* Oleg Alexandrovič Safonov () – od 29. októbra 2007 do 30. apríla 2009
* Viktor Ivanovič Išajev () – od 30. apríla 2009 dodnes (2013)

## Referencie


## Odkazy
*  Oficiálna stránka Ďalekovýchodného federálneho okruhu (v ruštine)
*  Informačný portál Ďalekovýchodného federálneho okruhu (v ruštine)

## Pozri aj
* Ruské federálne subjekty
Diaľnica A3 (Nemecko)

**Diaľnica A3** () je diaľnica v Nemecku. Spája hranice Holandska pri meste Wesel na severozápade s hranicami Rakúska pri meste Passau na juhovýchode. Medzi významné mestá pozdĺž celkovej dĺžky 778 km patria Oberhausen, Duisburg, Düsseldorf, Leverkusen, Kolín nad Rýnom, Wiesbaden, Frankfurt, Würzburg, Norimberg a Regensburg.

## História
A 3 bola časťou pôvodných diaľničných plánov z 20. rokov 20. storočia.  S výstavbou diaľnice A 3 sa začalo medzi mestami Oberhausen a Kolín nad Rýnom v roku 1933. Tento úsek bol otvorený v roku 1936. V nasledujúcom roku 1937 boli otvorené ďalšie tri úseky: Kolín nad Rýnom - Seiburg (30 km), Mettmann - Breitscheid (11 km) a  Oberhausen-Lirich - Oberhausen (8 km). V roku 1938 bol otvorený 12 kilometrový úsek Siegburg - Siebengebirge.  Nasledujúci rok bolo otvorených ďalších 78 kilometrov v úsekoch Siebengebirge - Dierdorf (30,4 km), Limburg-Nord - Limburg-Süd (3 km) a Limburg-Süd - Wiesbaden (44,6 km). V roku 1940 bol doplnený 41,5 kilometrový chýbajúci úsek Limburg-Nord - Dierdorf. V roku 1941 bol otvorený obchvat mesta Norimberg (Erlangen-Tennenlohe - Norimberg / Behringersdorf - Norimberg-Mögeldorf - Norimberg) s dĺžkou 17,9 km. Nasledujúca výstavba pokračovala až po druhej svetovej vojne v 50. rokoch.

## Iné projekty

## Externé odkazy
* Diaľnica A3

003
Fotopuška

[náhľad|[Étienne-Jules Marey|Mareyova fotopuška z roku 1882]]
[náhľad|Mareyova puška v Lumièrovom múzeu v [Lyone]]
[náhľad|Letiaci [Pelikán (rod)|pelikán, ktorého Marey zachytil fotopuškou okolo r. 1882. Našiel cestu, ako zachytiť viac fáz pohybu na jednu fotografiu]]
[náhľad|[Sovietsky zväz|Sovietska fotopuška, FS-12 z roku 1982]]
**Fotografická puška** alebo **fotopuška** je fotoaparát, ktorý má teleobjektív a spravidla aj ramennú opierku, takže tvarom pripomína pušku. Dá sa s ňou fotografovať na veľké vzdialenosti.

## Dejiny
Za vynálezcu fotopušky sa považuje Étienne-Jules Marey, ktorý sa v osemdesiatych rokoch 19. storočia začal podieľať na vývoji chronofotografie, ktorá mohla slúžiť dokonca pre trojrozmernú rekonštrukciu pohybu. Použil rotujúcu fotografickú dosku v kamere, ktorá bola podobná zbrani (1882), svetlo-citlivý papier alebo celuloid (1888), následne tiež projekčnú techniku (1893) a 35 mm kameru (1899). Jeho prvá puška z roku 1882 bola schopná zaznamenať 12 snímok za sekundu, všetky zachytila na jeden jediný obrázok. Jeho štúdie sa týkali pohybu ľudského tela a rôznych zvierat.

Už v roku 1869 vynašiel Eadweard Muybridge jednu z prvých kamerových závierok. V roku 1877 nafotografoval svoje rozsiahle experimenty a zdokonalil svoju techniku. Fotografoval až tridsiatimi kamerami a ako výsledok svojej práce vo Philadelphii roku 1887 zverejnil 781 svetlotlačí pod názvom *[[Animal Locomotion]]* a *[[The Human Figure in Motion]]*. V roku 1883 vynašiel kameru, ktorá umožňovala zachytiť celú sériu expozícií na jednu dosku, čím získal pohybový diagram. Neskôr skonštruoval kameru, ktorá pri každom osvite urobila samostatnú snímku jednej pohybovej fázy. Zoopraxiskop je premietačka, kde sú na kotúči nalepené fotografie. Pri točení kľučkou sa kotúč otáčal a cez šošovky sa na plátno premietal pohybujúci sa obraz.

Mareyove dielo *La machine animale* z roku 1873 inšpirovalo guvernéra Lelanda Stanforda k stávke s Eadweardom Muybridge o päť rokov neskôr; a tiež k ďalším chronofotografickým štúdiám zvierat v pohybe špeciálnymi kamerami. Marey sám sa naopak nechal inšpirovať Muybridgovým dielom *Animal Locomotion* (1877), aby vylepšil astronomický revolver Julesa Janssena (1874) a vynašiel svoju chronofotografickú pušku, pomocou ktorej mohli byť zachytené pohybujúce sa objekty v priestore.

Od tejto chvíle to bol len krôčik ku kinematografii.

## Referencie

* 

## Iné projekty

## Pozri aj
* Zoopraxiskop
* Kinematoskop
* Refotografia
* Viacnásobná expozícia

Kategória:Fotoaparáty podľa typu
Západná konferencia

**Západná konferencia** môže byť:

* Západná konferencia (NHL), jedna z dvoch konferencií National Hockey League
* Západná konferencia (NBA), jedna z dvoch konferencií National Basketball Association
Péróz I.

náhľad|250px|Mince Péróza I.
**Péróz I.** bol perzský veľkokráľ z rodu Sásánovcov vládnuci v rokoch 459484. Jeho otcom bol kráľ Jazdkart II., matkou kráľovná Dénak. Péróz mal bratov Hormizda a Valgaša, z ktorých prvý bol jeho predchodcom a druhý nástupcom na tróne.

## Prevzatie moci
Pérózova cesta k moci nebola jednoduchá, pretože predurčeným dedičom trónu nebol on, ale jeho starší brat Hormizd, vicekráľ v Sístáne. Ten tiež po otcovej smrti ako Hormizd III. roku 457 zasadol na perzský trón. Péróz si musel korunu tvrdo vybojovať v občianskej vojne, ktorá s prestávkami trvala dva roky (457459). Podľa časti prameňov sa pritom opieral o domáce síly, v ktorých čele stál Mihránovec Rahhám, podľa iných autorov utiekol k Hefthalitom a s ich pomocou ovládol ríšu.

## Pérózova vláda
Vláda Péróza I. je všeobecne považovaná za obdobie vážnej krízy. Katastrofálne suchá, ktoré trvali sedem rokov, vyvolali nedostatok potravín a iba vďaka maximálnemu nasadeniu kráľovskej správy nevypukol hladomor. K tomu sa pridala neúspešná výprava proti hefthalitskému kráľovi Ašnavázovi, v ktorej priebehu padol kráľ so svojim synom Kavádom do zajatia a prepustený bol až po prísľube vysokého výkupného (asi roku 469).

Ani v ďalších rokoch sa Pérózovi príliš nedarilo, lebo v Arménii a Gruzii vypukli revolty, podnietené kráľovou striktnou náboženskou politikou. Boje sa pretiahli na niekoľko rokov, ani jedna strana v nich však nezískala prevahu. Nakoniec sásánovské vojská z oblasti neslávne odtiahli, pretože kráľ potreboval jednotky pre novú vojnu s Hefthalitmi, na ktorú sa rozhodol začiatkom osemdesiatych rokov.

Táto vojna, myslená ako odplata za porážku z roku 469, skončila úplnou katastrofou. Pri stretnutí blízko Balchu v dnešnom Afganistane bolo perzské vojsko v roku 484 zničené a do zajatia padli nielen kráľove ženy, jeho dcéra Pérózducht a veľkňaz zaratuštrovskej cirkvi, ale aj celý perzský tábor s panovníckou kanceláriou. Sám Péróz v bitke zahynul.

Kategória:Sásánovci
Kategória:Vládcovia Perzie
Kategória:Narodenia v 5. storočí
Kategória:Úmrtia v 484
Hormizd III.

**Hormizd III.** bol perzský veľkokráľ z rodu Sásánovcov vládnuci v rokoch 457459. Jeho otcom bol kráľ Jazdkart II., matkou kráľovná menom Dénak. Z Hormizdových súrodencov sú známi dvaja bratia – Péróz a Valgaš – ktorí obaja neskôr zasadli na perzský trón.

Hormizdova dvojročná vláda bola z väčšej časti vyplnená bojmi s mladším bratom Pérózom, ktorý chcel získať korunu pre seba. Vie sa, že Hormizd sídlil v meste Raj v Médii, zatiaľ čo v Ktésifóne bývala a administratívu riadila jeho matka. Bližšie podrobnosti však nie sú známe, iba kráľova násilná smrť po Pérózovom víťazstve v roku 459. 

## Externé odkazy
* Hormizd III. (po anglicky) 

Kategória:Sásánovci
Kategória:Vládcovia Perzie
Kategória:Narodenia v 5. storočí
Kategória:Úmrtia v 459
Krasňany (Bratislava)

náhľad|Poloha Krasňan

**Krasňany** (starší ľudový názov: *Habeš*) sú miestna časť bratislavskej mestskej časti Rača.

Sú tu situované podniky Slovenská Grafia, Geodézia Bratislava. 

V Krasňanoch sa nachádza aj sídlisko, nákupné reťazce Kraj a Lidl, a niekoľko vzdelávacích inštitúcií (stredné odborné učilište spojov, Stredná odborná škola polygrafická a športové Gymnázium Hubeného.

## Galéria

Súbor:Západoslovenské štátne lesy house.jpg|Budova niekdajších Západoslovenských štátnych lesov
Súbor:Slovenská Grafia 2.JPG|Slovenská Grafia


## Referencie

## Iné projekty

Kategória:Miestne časti Rače
Krasňany

**Krasňany** môžu byť:

* obec, pozri Krasňany (okres Žilina) 
* časť Bratislavy, pozri Krasňany (Bratislava)